Rankas

Rankas (, ) – ežeras vidurio Čilėje, Los Lagoso regione, Ranko provincijoje. Tai ketvirtas pagal dydį ežeras šalyje. Telkšo Vidurio Čilės slėnio rytiniame pakraštyje, Andų priekalnėse.

Į Ranko ežerą suteka keletas upelių, o išteka Buenas, nešantis vandenis į Ramųjį vandenyną. Ežere yra 13 salų, iš kurių didžiausia – Huapis. Ežero salose ir pakrantėse įsikūrę vasarnamiai bei mapučių kaimai. Greta ežero įsikūrusios gyvenvietės: Futronas, Lago Rankas, Ljifenas, Puerto Nuevas.

Ežero pavadinimas mapučių kalba reiškia „siūbuojantis vanduo“.

Šaltiniai 

Čilės ežerai